จัด 4 ธีมเด็ดเน้นลุยหุ้นอัตราการเติบโตสูง-Upside ทะลุ 20%
จัดธีมเด็ดเน้นลุยหุ้นอัตราการเติบโตสูง-Upside ทะลุ 20% 
จัดธีมเด็ดเน้นลุยหุ้นอัตราการเติบโตสูง-Upside ทะลุ 20%
9 ต.ค. 2562

“ข่าวหุ้นธุรกิจออนไลน์” ได้ทำการสำรวจและรวบรวมบทวิเคราะห์ ที่แนะนำการลงทุนในภาวะดัชนีตลาดหุ้นไทยขาลง โดยพบว่านักวิเคราะห์ยังแนะนำหุ้นที่คาดว่าจะปรับตัวได้ดีกว่าตลาด (outperform) ในปีหน้า โดยเลือกหุ้นที่มี upside จากราคาเป้าหมายเกินกว่า 20% อีกทั้งมีอัตราการเติบโตของผลกำไรในปีหน้าเกินกว่า 10% และ 4) valuation ลงมาอยู่ในระดับที่น่าสนใจเข้าทยอยซื้อสะสม
โดย บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด ระบุในบทวิเคราะห์ (9 ต.ค.62) ว่าเข้าสู่ไตรมาสสุดท้ายของปี ปัญหาสงครามการค้าระหว่างสหรัฐกับจีนก็ยังคงยืดเยื้อต่อไปและคาดว่าจะไม่สามารถหาข้อสรุปได้ไปจนถึงปีหน้า โดยทางฝั่งสหรัฐเองเคยออกมาแสดงความเห็นในเชิงว่าการเจรจาการค้าระหว่างสหรัฐกับจีนอาจจะยืดเยื้อไปจนถึงการเลือกตั้งของสหรัฐในเดือนพ.ย. ปีหน้า ส่งผลให้ตลาดหุ้นในช่วงนี้ยังคงปกคลุมไปด้วยความผันผวน อย่างไรก็ตามประมาณการผลกำไรของบริษัทจดทะเบียนในปีนี้และปีหน้าของเรา (แบบ conservative) ได้รวมไปถึงปัจจัยดังกล่าวไปพอสมควร ดังนั้นแนะนำให้นักลงทุนลืมอดีตที่ผ่านมาและมองไปข้างหน้าเพื่อหาหุ้นที่น่าสนใจลงทุนที่คาดว่าจะปรับตัวได้ดีกว่าตลาด (outperform) ในปีหน้า
ทั้งนี้ ให้สมมติฐาน 1) เป็นหุ้นที่ทาง บล.ซีจีเอส-ซีไอเอ็มบี ทำการศึกษาและให้คำแนะนำ ซื้อ 2) มี upside จากราคาเป้าหมายของเราเกินกว่า 20% 3) มีอัตราการเติบโตของผลกำไรในปีหน้าเกินกว่า 10% และ 4) valuation ลงมาอยู่ในระดับที่น่าสนใจเข้าทยอยซื้อสะสม
สำหรับหุ้นที่น่าสนใจประกอบด้วย CPN มี upside 38% จากราคาที่เหมาะสมที่ 86 บาท, BCH มี upside 28% จากราคาที่เหมาะสมที่ 20 บาท, LH มี upside 28% จากราคาที่เหมาะสมที่ 12.30 บาท, AP มีupside 27% จากราคาที่เหมาะสมที่ 8.30 บาท, KBANK มี upside 26% จากราคาที่เหมาะสมที่ 189 บาท, SPRC มี upside 25% จากราคาที่เหมาะสมที่ 11.00 บาท, CPALL มี upside 25% จากราคาที่เหมาะสมที่ 100 บาท, MTC มี upside 23% จากราคาที่เหมาะสมที่ 71 บาท, TMB มี upside 22% จากราคาที่เหมาะสมที่ 1.83 บาทและ AMATA มี upside 21% จากราคาที่เหมาะสมที่ 30.50 บาท
CGS-CIMB Theme Play
– Dividend Play : แนะนำ ทยอยสะสมหุ้นให้อัตราเงินปันผลตอบแทนสูง 6-8.6% อย่าง JASIF PSH QH DIF LH
– Laggard Play : แนะนำ ซื้อหุ้นพื้นฐานดีที่ราคาปรับตัวขึ้นช้ากว่ากลุ่มและมี upside สูงจากราคาเป้าหมายของ CGS-CIMB อย่าง SCB KBANK CPF TU MINT LH QH PSH SPALI BCH BH CPALL CPN AMATA WHA
– Oversold Play : LPN (RSI 9.82) STANLY (RSI 11.37) PR9 (RSI 11.86) SCCC (RSI 22.11) AH (RSI 23.02) TPIPP (RSI 25.62) SCC (RSI 26.07) ILM (RSI 26.49) MAKRO (RSI 28.08) PYLON (RSI 28.24) ROJNA (RSI 28.39) KTC (RSI 28.56) LH (RSI 28.66) PSH(RSI 29.56) BPP (RSI 29.63)
– CGS-CIMB Top pick ครึ่งปีหลังของปี 62 : ให้ดัชนีเป้าหมายปลายปีที่ 1700 จุด โดยมีหุ้น Top pick คือ AOT BCH BH CPF TU NETBAY โดยมีราคาเป้าหมายที่ 82 บาท, 20.00 บาท, 195 บาท, 35.50 บาท, 22.40 บาทและ 36.40 บาท